भाकपा माले के बैनर तले ग्रामीणों ने की बैठक
गावां | प्रखंडस्थित नीमाडीह पंचायत के गोरियांचू गांव में भाकपा माले के बैनर तले ग्रामीणों की बैठक हुई। अध्यक्षता प्रखंड सचिव नागेश्वर यादव ने की। धनवार विधायक राजकुमार यादव एवं पूर्व जिप सदस्य वैद्यनाथ यादव उपस्थित थे। गांव के विकास सांगठनिक मुद्दों पर चर्चा की गई। विधायक ने ग्रामीणों को आश्वासन दिया कि बरसात के पहले गांव में पक्की सड़क बना कर मुख्य पथ से जोड़ दिया जाएगा। विधायक राजकुमार यादव की उपस्थिति में दर्जनों लोगों ने दूसरे दलों को छोड़ कर भाकपा माले की सदस्यता ग्रहण कर ली। प्रखंड सचिव नागेश्वर यादव ने सभी को पार्टी का झंडा देकर विधिवत सदस्यता की शपथ दिलाई। मौके पर महेन्द्र रविदास, अर्जुन रविदास, नकुल रविदास, यमुना रविदास, दिनेश यादव, प्रयाग यादव, जयनारायण रविदास, वंशी मरांडी, सुखु मरांडी, दुःखन भुल्ला, संजय भुल्ला, शंकर मरांडी समेत दर्जनों ग्रामीण उपस्थित थे।
hin_Deva hin_Deva